Komission lausunto EY:n perustamissopimuksen 251 (2) (c) artiklan nojalla Euroopan parlamentin esittämistä muutoksista, jotka koskevat neuvoston yhteistä kantaa ehdotukseen Euroopan parlamentin ja neuvoston direktiiviksi luottolaitosten tervehdyttämisestä ja likvidaatiosta komission ehdotusta muuttava EY:n perustamissopimuksen 250 (2) artiklan nojalla /* KOM/2001/0120 lopull. - COD 85/0046 */





Komission lausunto EY:n perustamissopimuksen 251 (2) (c) artiklan nojalla Euroopan parlamentin esittämistä muutoksista, jotka koskevat neuvoston yhteistä kantaa ehdotukseen Euroopan parlamentin ja neuvoston direktiiviksi luottolaitosten tervehdyttämisestä ja likvidaatiosta komission ehdotusta muuttava EY:n perustamissopimuksen 250 (2) artiklan nojalla 1. Taustaa Komissio toimitti 19. joulukuuta 1985 neuvostolle ehdotuksen direktiiviksi luottolaitosten tervehdyttämisestä ja likvidaatiosta [1]. [1] EYVL C 356, 31.12.1985, s. 55. EYVL C 36, 8.2.1988, s.1. Talous- ja sosiaalikomitea antoi lausuntonsa 3. heinäkuuta 1986 [2]. [2] EYVL C 263, 20.10.1986, s. 13. Euroopan parlamentti antoi lausuntonsa 13. maaliskuuta 1987 [3], joka vahvistettiin 2. joulukuuta 1993 [4] ensimmäisessä käsittelyssä. [3] EYVL C 99, 13.4.1987, s. 211. [4] EYVL C 342, 20.12.1993, s. 30. Euroopan rahapoliittinen instituutti antoi lausuntonsa 30. lokakuuta 1998 [5]. [5] EYVL C 332, 30.10.1998, s. 13. Neuvosto antoi 17. heinäkuuta 2000 yhteisen kantansa [6]. [6] EYVL C 300, 20.10.2000, s. 13. Euroopan parlamentti teki 16. tammikuuta 2001 toisessa käsittelyssään 13 tarkistusta yhteiseen kantaan. 2. Ehdotuksen tarkoitus Ehdotuksen tarkoituksena on koordinoida luottolaitosten tervehdyttämistä ja selvittämistä koskevat jäsenvaltioiden säädökset menettelyn koko unionin tasolla kattavan yhtenäisyyden ja yleispätevyyden periaatetta noudattaen ja soveltamalla luottolaitoksen kotijäsenvaltion lakia. Kotijäsenvaltion lain soveltamista koskevasta periaatteesta on säädetty poikkeuksia tietyille toimille, jotta voidaan ottaa huomioon pankkialan erityispiirteet. 3. Komission lausunto Euroopan parlamentin tarkistuksista Komissiolta 6. joulukuuta 2000 saamansa valtuutuksen nojalla asiasta vastaava komission jäsen vahvisti täysistunnossa, että komissio hyväksyy kaikkien tarkistusten asiasisällön, mutta haluaa varmistaa vielä tekstin selkeyden ja johdonmukaisuuden. Komissio voi varmistuksen perusteella hyväksyä tarkistukset sellaisinaan, koska teksti on riittävän selkeää ja johdonmukaista. Komissio ei kuitenkaan näe syytä vastustaa muotoilun parantelua, jos neuvosto päättää siitä määräenemmistöllä. Tarkistuksissa 1 ja 12 säilytetään (osana menettelyn yhtenäisyyden ja yleispätevyyden periaatetta) yhteisessä kannassa vahvistettu, kotijäsenvaltion lain soveltamista koskeva poikkeus, joka liittyy takaisinostosopimuksiin ("repurchase agreements"). Sovellettavaksi laiksi muutetaan sopimuksiin sovellettava laki sen sijaan, että sovellettaisiin sen jäsenvaltion lakia, jossa sopimus on tehty. Tarkistukset 9 ja 11 vahvistavat saman periaatteen soveltamisen nettoutussopimuksiin ("netting agreements"). Tarkistukset 10 ja 13 vahvistavat saman periaatteen soveltamisen liiketoimiin säännellyillä markkinoilla. Tarkistuksissa 2 ja 8 muutetaan hieman yhteistä kantaa. Niissä säilytetään kuitenkin poikkeus, joka liittyy muitakin kuin arvopaperimuotoisia rahoitusvälineitä koskeviin oikeuksiin, joiden olemassaolo tai siirtäminen perustuu kirjaamiseen rekisteriin, tilille tai keskitettyyn säilytysjärjestelmään jäsenvaltiossa. Kyseiset oikeudet määräytyvät edelleen sen jäsenvaltion lain mukaan, jossa rekisteri, tili tai keskitetty säilytysjärjestelmä sijaitsee. Tarkistuksissa 3, 5 ja 6 täsmennetään yhteistä kantaa analyyttisemmin, että maksukyvyttömän luottolaitoksen omaisuuteen liittyvät esineoikeudet ja omistuksenpidätys säilyvät niitä koskevan lain soveltamisalassa. Tarkistuksissa 4 ja 7 täsmennetään yhteistä kantaa selkeämmin periaate, jonka mukaan velkojan oikeus vaatia saatavansa kuittaamista luottolaitoksen saatavaa vastaan säilyy luottolaitoksen saatavaa koskevan lain soveltamisalassa. 4. Päätelmä Euroopan yhteisön perustamissopimuksen 250 artiklan 2 kohdan nojalla komissio muuttaa ehdotustaan edellä esitetyn mukaisesti.